شكون هو النبي اللي بعثوا الله سبحانه وتعالى لقوم عاد؟

هو نبي الله هود عليه السلام بحيث ان الاسم ديالو تذكر فعده سور من القران الكريم. وبخلاصه هو ان عاد الاولى هم اول من عبدو الاصنام من بعد الطوفان لهلك القوم ديال سيدنا نوح عليه السلام ولهذا ديما تايتذكرو من بعد سيدنا نوح مباشره فعده اماكن من القران. وقوم عاد كان واحد القوم اللي هو قوي جدا ومتمرد كياعبد الاصنام فارسل لهم الله سبحانه وتعالى سيدنا هود عليه السلام, تنهيهوم على عباده الاصنام وتيامرهم باش يعبدوا الله سبحانه وتعالى اللي غادي يعطيهم خير الدنيا والاخره وعكس ذلك غادي يعطيهم من العقوبه فالدنيا وفالاخره. فاخر المطاف كذبوا نبي الله هود ورسل عليهم الله سبحانه وتعالى العقوبه ديالو اللي هي الريح العقيم اللي هلكاتهم